b'\n_START_ARTICLE_\n\xc3\x96rd\xc3\xb6g\n_START_PARAGRAPH_\n\xc3\x96rd\xc3\xb6g (staromad\xc5\xbearsko \xc3\x9crd\xc3\xbcng, istoveten z Erlikom iz tur\xc5\xa1ke mitologije) je demonsko bitje s spreminjajo\xc4\x8dim obrazom iz mad\xc5\xbearske mitologije, ki pooseblja temne in zle aspekte sveta. V kr\xc5\xa1\xc4\x8danstvu se istoveti z vragom. V mad\xc5\xbearski mitologiji se pogosto omenja, da je \xc3\x96rd\xc3\xb6g pomagal Istenu (mad\xc5\xbearsko Bog), ko je ustvarjal svet._NEWLINE_\xc3\x96rd\xc3\xb6g je pogosto upodobljen kot bitje, podobno favnu: \xc4\x8drn, s parklji in rogovi, za\xc5\xa1iljenim repom, senenimi vilam in zadahom po \xc5\xbeveplu. Prebiva v podzemlju ali peklu (mad\xc5\xbearsko pokol) in stalno me\xc5\xa1a ogromen kotel, napolnjen z du\xc5\xa1ami. Kadar pride na zemljo, se po nekaterih legendah skrije v zidove \xc5\xbertev in spu\xc5\xa1\xc4\x8da tanke glasove, ki so lahko visoki ali celo vre\xc5\xa1\xc4\x8de\xc4\x8di. Po drugih legendah pride na zemljo v obliki lisice, temnega plamena ali ov\xc4\x8djega pastirja s temnimi iskrivimi o\xc4\x8dmi. Z ljudmi sklepa stave, s \xc4\x8dimer preverja njihovo podkupljivost. Njegov cilj je zbrati \xc4\x8dim ve\xc4\x8d du\xc5\xa1.'